cyanic-selkie/wikianc huggingface dataset:
మొదటి రాజేంద్ర చోళుడు
రాజేంద్ర చోళుడు లేదా మొదటి రాజేంద్ర చోళుడు (1014−1044) ప్రాచీన భారతదేశాన్ని పరిపాలించిన 11వ శతాబ్దానికి చెందిన చోళ చక్రవర్తి (ప్రస్తుత తమిళనాడు, ఆంధ్రప్రదేశు, కేరళ, కర్ణాటక, తెలంగాణ, ఒరిస్సా, పశ్చిమ బెంగాలు). ఈయనకు గంగైకొండ, కడారంకొండ, పండిత చోళ అనే బిరుదులు కూడా ఉన్నాయి. భారతదేశాన్ని పరిపాలించిన గొప్ప పాలకులలో ఒకడిగా ఆయనను చరిత్రకారులు పరిగణిస్తారు. ఆయన తన తండ్రి రాజరాజ చోళుడి తర్వాత సా. శ 1014 లో సింహాసనాన్ని అధిష్టించాడు. ఇతని పరిపాలనలో చోళ సామ్రాజ్యం ఉత్తర భారతదేశంలో గంగానది తీరం వరకు, హిందూ మహాసముద్రం దాటి పశ్చిమానికి, ఆగ్నేయ ఆసియా వైపుకి విస్తరించింది. అందుకనే ఇది ప్రాచీన భారతీయ రాజ్యాలలో బలమైన వాటిలో ఒకటిగా పరిగణించబడుతోంది. ఈయన జైత్రయాత్రలో భాగంగా శ్రీలంక, మాల్దీవులు జయించాడు. అంతేకాక మలేషియాలోని శ్రీవిజయ, ఆగ్నేయ ఆసియాలోని దక్షిణ థాయి ల్యాండు, ఇండోనేషియా మీద కూడా దాడులు చేశాడు. థాయి ల్యాండు, కాంబోడియా రాజ్యానికి చెందిన ఖ్మేరు ప్రాంతాల నుంచి కప్పం వసూలు చేశాడు. ప్రస్తుతం బెంగాలు, బీహారు రాష్ట్రాలలో విస్తరించిన గౌడ సామ్రాజ్యాన్ని పరిపాలిస్తున్న పాలవంశ రాజు మహిపాలుడిని ఓడించాడు. తన విజయాలకు గుర్తుగా గంగైకొండ చోళుడు (గంగానది ప్రాంతాన్ని జయించిన వాడు) అనే బిరుదు పొందాడు. గంగైకొండ చోళపురం అనే కొత్త రాజధాని కూడా నిర్మించాడు. ఈయన తన కుమార్తె అమ్మాంగ దేవిని తూర్పు చాళుక్యరాజు రాజరాజ నరేంద్రుడికిచ్చి వివాహం చేశాడు. అమ్మాంగ దేవి కుమారుడే కులుత్తోంగ చోళుడు(చాలుక్యుడు). తిరువాలంగాడు, తిరుమలై శాసనాలు ఇతని విజయాలను గూర్చి వర్ణిస్తాయి. ఈయన తర్వాత ఇతని కుమారుడు రాజాధిరాజు విజయ రాజేంద్ర అనే పేరుతో రాజ్యాన్ని పరిపాలించాడు.
జననం
మొదటి రాజేంద్ర చోళుడు రాజరాజ చోళ, కొడుంబలూరు యువరాణి తిరిభువన మదేవియారు దంపతుల కుమారుడు. ఆయన తమిళ మాసం ఆడిలో తిరువతిరాయిన జన్మించాడు. ఆయనను మొదట మదురాంతకను అని పిలిచేవారు. ఆయన తన బాల్యంలో ఎక్కువ భాగం పాలయరాయిలో గడిపాడు. ఆయన అత్త కుందవై, ముత్తవ్వ సెంబియను మాదేవి చేతిలో పెరిగాడు. సా.శ. 1012 లో ఆయన సహాయ రాజప్రతినిధిగా పనిచేశాడు. రాజేంద్ర అధికారికంగా సా.శ. 1014 లో చోళ సింహాసనాన్ని అధిష్టించాడు. సా.శ. 1018 లో ఆయన తన పెద్ద కుమారుడు మొదటి రాజాధీరాజ చోళుడిని యువరాజుగా నియమించాడు.
విజయ యాత్రలు
మొదట పాండ్య, చేర రాజ్యాలను జయించాడు. గంగానది వరకు వెళ్ళి పాలరాజు మహీపాలుడిని ఓడించి గంగైకొండ అనే బిరుదు పొందాడు. నౌకా దండయాత్రలు చేసి శ్రీలంక శ్రీవిజయ రాజ్యాలను జయించాడు. సుమత్రా, మలయా, బోర్నియో లాంటి ప్రాంతాలను ఆ రోజుల్లో శ్రీ విజయ రాజ్యం అని పిలిచేవారు. 1025లో శ్రీవిజయ రాజు శైవేంద్రుడిని ఓడించి ఆ రాజధాని కడారం పేరు మీదుగా కడారంకొండ అనే బిరుదు పొందాడు. 1029లో సింహళ రాజు మహేంద్రుడిని ఓడించాడు. అరేబియా సముద్రంపై నౌకాదళ ఆధిపత్యాన్ని నెలకొల్పిన తొలి భారతీయ పరిపాలకుడు మొదటి రాజేంద్ర చోళుడు.
చాళుక్య రాజ్యంలో జరిగిన వారసత్వ యుద్ధాల్లో వేంగీ చాళుక్యుల పక్షాన నిలిచి రాజరాజ నరేంద్రునికి సహాయం చేశాడు. అంతేకాక అతనికి తన కూతురు అమ్మాంగి దేవినిచ్చి వివాహం చేశాడు.
ఆరంభకాల పోరాటాలు
1002 నుండి రాజేంద్రచోళుడు పోరాటాలకు నాయకత్వం వహించారు. రాష్ట్రకూటులను జయించడం, పశ్చిమ చాళుక్యులకు వ్యతిరేకంగా చేసిన పోరాటాలు వీటిలో భాగంగా ఉన్నాయి. ఆయన యెదటూరు లోని చాళుక్య భూభాగాలను (కృష్ణ, తుంగభద్ర మధ్య రాయచూరు జిల్లాలో ఎక్కువ భాగం), మైసూరు వాయవ్యంలో బనవాసి, రాజధాని మన్యఖేటలను జయించాడు. రాజేంద్ర భట్కలు వద్ద శివాలయం నిర్మించాడు. సా.శ. 1004 లో ఆయన తలాకాడును స్వాధీనం చేసుకుని దాదాపు 1000 సంవత్సరాలు మైసూరును పాలించిన పశ్చిమ గంగా రాజవంశాన్ని పడగొట్టాడు. కోలారులోని ఒక శాసనంలో తమిళంలో చెక్కబడిన ఒక సారాంశం ఇలా పేర్కొంది:
శ్రీలంక మీద విజయం
మొదటి రాజరాజ చోళుడు తన పాలనలో శ్రీలంక ఉత్తర భూభాగాన్ని జయించాడు. రాజేంద్ర క్రీస్తుశకం 1017 లో శ్రీలంక మీద దాడి చేసి మొత్తం ద్వీపాన్ని స్వాధీనం చేసుకున్నాడు. మొదటి పరాంతక స్వాధీనం చేసుకోవడానికి ప్రయత్నించిన పాండ్యుల ఆభరణాలు, సింహళ రాజు కిరీటాన్ని పోరాటం ఫలితంగా రాజేంద్ర స్వాధీనం చేసుకున్నాడు. సింహళ రాజు 5 వ మహీందని ఖైదీగా తీసుకొని చోళ దేశానికి తరలించారు.
పాండ్యులు, చోళులు
తమిళ రాగి ఫలక శాసనాలలో సూచించబడిన పాండ్య, చేరా రాజ్యాల మీదుగా విజయయాత్ర చేశారు. మొదటి రాజరాజ పాలనలోని భూభాగాలు అప్పటికే జయించబడ్డాయి. రాజేంద్ర తన కుమారులలో ఒకరిని " జాతవర్మను సుందర చోళ-పాండ్య " అనే బిరుదుతో రాజప్రతినిధిగా నియమించారు.
చాళుఖ్యులతో పోరాటాలు
సా.శ. 1015 లో రెండవ జయసింహ పశ్చిమ చాళుక్యుల రాజు అయ్యాడు. ఆయన తన పూర్వీకుడు సత్యాశ్రయ అనుభవించిన నష్టాలను తిరిగి స్వాధీనంచేసుకోవడానికి ప్రయత్నించాడు. ఆయన తన రాజధాని నుండి పారిపోయి, తరువాత మొదటి రాజరాజ సామంతరాజుగా సింహాసనం పొందాడు. ప్రారంభంలో రాజేంద్ర శ్రీలంకలో తన పోరాటంలో ఉన్నందున రెండవ జయసింహ వారసత్వాధికారం స్వీకరించాడు. సా.శ. 1021 లో వేంగిరాజు తూర్పు చాళుక్య రాజు విమలాదిత్య మరణం తరువాత రాజరాజు నరేంద్ర వారసత్వపోరాటానికి వ్యతిరేకంగా జయసింహ మూడవ విజయాదిత్యకు సింహాసనం అధిష్టించడానికి మద్దతు ఇచ్చాడు. రాజరాజ నరేంద్ర విమలాదిత్య, చోళ యువరాణి కుందవై(రాజరాజ చోళ కుమార్తె) కుమారుడు. విజయాదిత్యను ఓడించడానికి రాజేంద్ర తన మేనల్లుడు రాజరాజుకు సహాయం చేశాడు. ఆయన సైన్యాలు వెంగిలో విజయాదిత్యాను, మాస్కీ యుద్ధంలో జయసింహను ఓడించాయి.
గాంగాల మీద దాడి
సా.శ. 1019 లో రాజేంద్ర దళాలు కళింగ మీదుగా గంగా నది వైపు వెళ్ళాయి. కళింగలో చోళ దళాలు సోమవంసి రాజవంశం పాలకుడు ఇంద్రరాతను ఓడించాయి. చోళ సైన్యం చివరికి బెంగాలు పాల రాజ్యానికి చేరుకుని అక్కడ వారు మహిపాలాను ఓడించారు. దండభూక్తికి చెందిన కాంభోజ పాల రాజవంశం చివరి పాలకుడు ధర్మపాలాను కూడా చోళ సైన్యం ఓడించింది. తరువాత చోళ సైన్యం తూర్పు బెంగాలు మీద దాడి చేసి, చంద్ర రాజవంశానికి చెందిన గోవిందచంద్రను ఓడించి బస్తరు ప్రాంతం మీద దాడి చేసింది. 3 వ కుళోత్తుంగ కాలం వరకు చోళ రాజ్యానికి కప్పం చెల్లించే సామంతరాజులు, వాణిజ్య భాగస్వాములతో సంబంధాలు కొనసాగాయి. గంగై కొండచోళ పురంలో కొత్త రాజధానిని నిర్మించి తంజావూరులోని బృహదీశ్వర ఆలయానికి సమానమైన బృహదీశ్వర ఆలయాన్ని నిర్మించారు.
దక్షిణ తూర్పు ఆసియా దండయాత్ర
సా.శ. 1025 లో రాజేంద్ర హిందూ మహాసముద్రం మీదుగా చోళ దళాలను నడిపించి శ్రీవిజయ, మలేషియా, ఇండోనేషియాలోని అనేక ప్రదేశాల మీద దాడి చేశాడు. చోళులు కడారం (రాజధాని) సుమత్రాలోని పన్నై, మలయ ద్వీపకల్పంలోని మలైయూరులను స్వాధీనం చేసుకున్నారు. తరువాత వారు ఆధునిక మలేషియా, దక్షిణ థాయిలాండులోని తాంబ్రలింగా, లంగాసుకా రాజ్యం మీద కూడా రాజేంద్ర దండయాత్ర చేశాడు. చోళ దళాలు సైలేంద్ర రాజవంశం చివరి పాలకుడు సంగ్రామ విజయతుంగ్గవర్మనును స్వాధీనం చేసుకున్నాయి. చోళ దండయాత్రతో శ్రీవిజయ ముగింపుకు వచ్చింది. చోళుల దాడిలో శ్రీవిజయ సముద్ర శక్తి క్షీణించింది. దీని తరువాత చోళ సామ్రాజ్యం శ్రీవిజయ పెద్ద భాగాలను స్వాధీనం చేసుకుంది. వీటిలో లిగోరు, కేదా, తుమాసికు (ఇప్పుడు సింగపూరు) ఓడరేవులు ఉన్నాయి. చోళుల దండయాత్రలో మణిగ్రామం, అయ్యవోలు, ఐనూట్రువరు వంటి తమిళ వ్యాపార సంఘాలను ఆగ్నేయాసియాలో విస్తరించడానికి దోహదపడింది. తరువాతి శతాబ్దకాలం దక్షిణ భారతదేశంలోని తమిళ వాణిజ్య సంస్థలు ఆగ్నేయాసియాలో ఆధిపత్యం వహించాయి. మొదటి రాజేంద్ర చోళుడి దండయాత్ర " మధ్యయుగ మలయ క్రానికలు " (సెజారా మెలయా) రాజా చులాను అనే పదరూప బేధంతో ప్రస్తావించబడింది. మలయ యువరాజులకు చులాను, వంటి పదాలతో (రాజ చులాను (పెరకు) ) ముగిసే పేర్లు ఉన్నాయి. రాజేంద్ర చోళుడి ఒక రికార్డు ఆయనను ఉత్తర సుమత్రాలోని లమూరి రాజుగా అభివర్ణిస్తుంది. చోళ దండయాత్ర శ్రీవిజయ సైలేంద్ర రాజవంశం పతనానికి దారితీసింది. చోళ దండయాత్ర 1025 లో సుమత్రా నుండి బౌద్ధ పండితుడు అతినా భారతదేశానికి తిరుగు ప్రయాణంతో సమానంగా ఉంటుంది.
ఆలయాలు, నిర్మాణాలు
రాజేంద్ర చోళుడు శిల్పకళను బాగా ఆదరించాడు. తంజావూరులోని బృహదీశ్వరాలయం తమిళనాడులోని ఆలయాల్లోకెల్లా అతి పెద్దది. దీన్ని రాజేంద్ర చోళుడి తండ్రి రాజ రాజ చోళుడు నిర్మించాడు. రాజేంద్ర చోళుడు పాల వంశం మీద సాధించిన విజయానికి గుర్తుగా గంగైకొండ చోళపురం అనే నగరాన్ని నిర్మించి అందులో తండ్రి కట్టించిన ఆలయాన్ని పోలిఉండే మరో బృహదీశ్వరాలయాన్ని నిర్మించాడు. విస్తీర్ణపరంగా ఈ ఆలయం తంజావూర్ ఆలయం కంటే పెద్దది. గంగైకొండ చోళపురం ఆగ్నేయ ఆసియా దేశాలతో వ్యాపార సంబంధాలు ఏర్పాటు చేసుకోవడానికి తోడ్పడింది.
ఎన్నాయిరం వైదిక కళాశాలను నిర్మించాడు. దాని పోషణకు కొంత భూభాగాన్ని కూడా దానమిచ్చాడు. పెద్ద కృత్రిమ రిజర్వాయరు నిర్మింపజేసి కొలెరుం, వెల్లార్ నదుల నుంచి కాలువల ద్వారా నీటిని నింపాడు.
మూలాలు
వర్గం:భారతీయ చక్రవర్తులు వర్గం:చోళ రాజులు
ధార్వాడ్ ఉత్తర లోక్‌సభ నియోజకవర్గం
ధార్వాడ్ ఉత్తర లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం 2008లో జరిగిన పార్లమెంట్ నియోజకవర్గాల పునర్విభజనలో భాగంగా రద్దయింది.
మూలాలు
వర్గం:కర్ణాటక లోక్‌సభ నియోజకవర్గాలు
దీవెన
పవిత్రత్వము, ఆధ్యాత్మిక విముక్తి, దైవ సంకల్పం, లేదా ఒక ఆశ లేదా ఒకరి ఆమోదముతో ఎంతో కొంత ప్రేరేపించబడటాన్ని దీవెన అంటారు. వ్యక్తులు, దీవెన అదృష్టాన్నిచ్చే మార్గం అనుకుంటారు. కొన్నిసార్లు మతాచారులు దేవుడు వారిని మంచిగా చూడాలని కోరుకుంటారు, లేదా ప్రజలే దేవుడిని మంచిగా దీవించమని కోరుకుంటారు. పూజారులు మతమరమైన వస్తువులను పవిత్రమైనవిగా మార్చేందుకు కూడా ఆశీర్వదిస్తారు.దీవెనను ఆశీర్వాదం అని కూడా అంటారు. దీవెనను ఆంగ్లంలో బ్లెసింగ్ అంటారు.
బ్లెసింగ్ పద చరిత్ర
ఆధునిక ఆంగ్ల భాషా పదం బ్లెస్ పాత ఇంగ్లీష్ పదం బ్లెసెన్ (సా.శ.950 నాటి నార్తంబ్రియన్ మాండలికంలో భద్రపరచబడిన) నుండి ఉద్భవించింది. ఈ పదం ఇంకా 830 ముందు ప్రోటో జర్మానిక్ వారు ఉపయోగించిన బ్లెడ్ సియన్ పదం నుండి, 725, 1000 నాటి ఆంగ్లో సాక్సాన్ అన్యమత, జెర్మేనిక్ అన్యమతత్వ కాలంలో ఉపయోగించిన బ్లెట్ సియన్ నుండి ఉద్భవించింది. మొత్తం మీద వీటి అర్థం పవిత్రమైనదిగా లేదా పరిశుద్ధమైనదిగా చేయడానికి ఒక ఆచారములా త్యాగం చేయడం. ఈ పదం బ్లడ్ (రక్తం) అనే పదంతో సంబంధం కలిగి ఉంటుంది.క్రైస్తవీకరణ అనువాద ప్రక్రియలో బైబిల్ యొక్క అనువాదాన్ని పాత ఇంగ్లీషులోకి మార్చు సమయంలో లాటిన్ పదం మంచిపలుకు పలకడం ద్వారా మంచి ఫలితం అని అర్థానిచ్చే బెనిడిసిరే అనే పదం నేటి పదం యొక్క ఆధునిక అర్థంగా ప్రభావితమై ఉండవచ్చు.
బయటి లింకులు
వర్గం:దీవెనలు వర్గం:హిందూ మతము
కోటిరెడ్డిపల్లి
"కోటిరెడ్డిపల్లి",శ్రీ సత్యసాయి జిల్లా,ముదిగుబ్బ మండలానికి చెందిన గ్రామం.
ఫ్లయింగ్ ఫ్రాగ్స్ (సినిమా సంస్థ)
ఫ్లయింగ్ ఫ్రాగ్స్, తెలుగు సినిమా నిర్మాణ సంస్థ. నటుడు, దర్శకుడు, నిర్మాత రవిబాబు 2002లో ఈ సంస్థను స్థాపించాడు. ఇది మద్రాసు లో ఉంది. ఈ సంస్థ నుండి మొదటి సినిమాగా అల్లరి నరేష్ నటించిన అల్లరి సినిమా రూపొందించబడింది.
చిత్ర నిర్మాణం
thumb|329x329px|ఫ్లయింగ్ ఫ్రాగ్స్ సంస్థ అధిపతి రవి చిత్రం
మూలాలు
వర్గం:సినీ నిర్మాణ సంస్థలు వర్గం:2002 స్థాపితాలు
మేడ్చల్ మల్కాజ్‌గిరి జిల్లా గ్రామాల జాబితా
తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత రంగారెడ్డి జిల్లా లోని మండలాలను విడదీసి, వికారాబాదు, మేడ్చల్ మల్కాజ్‌గిరి, రంగారెడ్డి అనే మూడు జిల్లాలను కొత్తగా ఏర్పాటు చేసారు.ఈ గ్రామాలు పూర్వపు రంగారెడ్డి జిల్లా నుండి, కొత్తగా ఏర్పడిన మేడ్చల్ మల్కాజ్‌గిరి జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.
గ్రామాల జాబితా
వర్గం:తెలంగాణ గ్రామాలు
మేడిపల్లి మండలం (మేడ్చల్ జిల్లా)
మేడిపల్లి మండలం, తెలంగాణ రాష్ట్రం, మేడ్చల్ జిల్లాలోని మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం రంగారెడ్డి జిల్లా లో ఉండేది. ప్రస్తుతం ఈ మండలం కీసర రెవెన్యూ డివిజను లో భాగం. పునర్వ్యవస్థీకరణకు ముందు ఇది మల్కాజ్‌గిరి డివిజనులో ఉండేది.ఈ మండలంలో  8  రెవెన్యూ గ్రామాలు ఉన్నాయి.నిర్జన గ్రామాలు లేవు
నూతన మండల కేంద్రంగా గుర్తింపు
లోగడ మేడిపల్లి  గ్రామం జిల్లా, రంగారెడ్డి జిల్లా, మల్కాజిగిరి రెవెన్యూ డివిజను పరిధిలోని ఘటకేసర్ మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా మేడిపల్లి  గ్రామాన్ని (1+07) ఎనిమిది గ్రామాలుతో నూతన మండల కేంధ్రంగా మేడ్చల్ జిల్లా,కీసర రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 32 చ.కి.మీ. కాగా, జనాభా 99,768. జనాభాలో పురుషులు 50,750 కాగా, స్త్రీల సంఖ్య 49,018. మండలంలో 23,641 గృహాలున్నాయి.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
ఆనంద్ పూర్ సాహిబ్ తీర్మానం
1973లో సిక్ఖు రాజకీయ పార్టీ శిరోమణి అకాలీ దళ్ కొన్ని ప్రధానమైన డిమాండ్లతో ఆనంద్ పూర్ సాహిబ్ పట్టణంలో చేసిన తీర్మానాన్ని ఆనంద్ పూర్ సాహిబ్ తీర్మానంగా వ్యవహరిస్తారు. 1966లో భాషా ప్రాతిపదికన, సిక్ఖు సంఖ్యాధిక్య రాష్ట్రంగా ఏర్పడ్డ పంజాబ్ ప్రాంతానికి మరింత నీరు, అధికారం, అవకాశాలు వచ్చేలా చేయాలంటూ అందుకు అనుగుణమైన పలు డిమాండ్లను ఈ తీర్మానం కేంద్ర ప్రభుత్వానికి చేసింది.
1980లు
ఆనంద్ పూర్ సాహిబ్ తీర్మానం చేసిన చాన్నాళ్ళ వరకూ ఈ తీర్మానానికి రాజకీయంగా ప్రాముఖ్యత లేకుండా మరుగున పడింది. ఐతే 1980ల్లో ఖలిస్తాన్ ఉద్యమం వైపుకు పంజాబ్ తిరుగుబాటు నడుస్తూన్న కాలంలో అంతకు ముందు దశాబ్దంలో చేసిన ఈ తీర్మానానికి రాజకీయంగా ప్రాధాన్యత ఏర్పడి మళ్ళీ వెలుగులోకి వచ్చింది. 1982లో శిరోమణి అకాలీ దళ్, సిక్ఖు మత నాయకుడు, అనంతర కాలంలో ఉగ్రవాదిగా మారిన జర్నైల్ సింగ్ భింద్రన్ వాలే చేతులు కలిపి ఆనంద్ పూర్ సాహిబ్ తీర్మానాన్ని అమల్లోకి తీసుకువచ్చేందుకు ధరమ్ యుద్ధ్ మోర్చాకు అంకురార్పణ చేశారు. వేలాదిమంది ప్రజలు ఈ ఉద్యమం వల్ల పంజాబ్ కు అధిక వాటాలో సాగునీరు దక్కడం, చండీగఢ్ పంజాబ్ కు లభించడం వంటి సమస్యలకు ఇదే సరైన పరిష్కారమన్న భావనతో దీనిలో చేరారు.
అకాలీ దళ్ కు రాజకీయ ప్రత్యర్థి ఐన కాంగ్రెస్ నాయకురాలు, ఆనాటి భారత ప్రధాని ఇందిరాగాంధీ ఆనంద్ పూర్ తీర్మానాన్ని వేర్పాటువాద పత్రంగా చూశారు. తీర్మానంలో సమాఖ్య స్ఫూర్తి, పంజాబ్ కు మరిన్ని జలాల వాటా వంటివి సిద్ధాంతాలు కనిపిస్తూన్నా, తీర్మానానికి రాసిన ముందుమాటలో సిక్ఖు ప్రత్యేక దేశాన్ని గురించిన వేర్పాటువాద భావాలు కనిపిస్తున్నాయని మరికొందరు రాజకీయ విశ్లేషకులు భావించారు.
దీనితో అకాలీ దళ్ ఆనంద్ పూర్ సాహిబ్ తీర్మానం సార్వభౌమత్వాన్ని, స్వయం నిర్ణయాన్ని కలిగిన ప్రత్యేక సిక్ఖు రాజ్యమైన ఖలిస్తాన్ ఏర్పాటును ఆశించట్లేదని, అందుకు బీజాలు అందులో లేవని అధికారికంగా ప్రకటించింది. దాని అధ్యక్షుడు హర్ చంద్ సింగ్ లాంగోవాల్ ఈ విధంగా ప్రకటించారు:
"సిక్ఖులకు భారతదేశం నుంచి ఏ విధంగానూ విడిపోయే ప్రణాళిక లేదన్న విషయాన్ని ఒక్కసారిగా, తుదిమాటగా స్పష్టం చేద్దాం. వారికి కావాల్సిందేంటంటే ప్రత్యక్షంగా, పరోక్షంగా వారి మత జీవనాన్ని ఆటంకపరచే జోక్యాలు లేకుండా భారతదేశంలోనే సిక్ఖులుగా జీవించేందుకు అవకాశం కావాలి. ఇతర భారతీయుల్లానే సిక్ఖులు కూడా నిస్సందేహంగా ఒకే భారత జాతికి చెందినవారు."
- హర్ చంద్ సింగ్ లాంగోవాల్, అకాలీదళ్ అధ్యక్షునిగా
ఆనంద్ పూర్ సాహిబ్ తీర్మానం లక్ష్యాలపై రాజీపడుతూ, సిక్ఖు సార్వభౌమత్వాన్ని అణచివేసే ప్రయత్నాలు చేస్తున్నారన్న ఆరోపణలపైహర్ చంద్ సింగ్ లాంగోవాల్ సిక్ఖు తీవ్రవాద అధిష్టానం చేతిలో తర్వాతికాలంలో హత్యకు గురయ్యారు.
ఉద్దేశ్యం
(అ). దేవుని ఏకత్వం, ఆయన పేరిట ధ్యానం, గుర్బానీ పునరుద్ఘాటన, పవిత్ర సిక్ఖు గురువుల్లోనూ, గురు గ్రంథ సాహిబ్ జీలోనూ విశ్వాసాన్ని పాదుకొల్పడం సహా ఇతర తదనుగుణమైన కార్యకలాపాల పునరుద్ఘాటన.
(ఆ). సిక్ఖు యువతను బోధకులు, రాగీలు, ధాడీలు, కవులు అయి సిక్ఖు మతాన్ని, సూత్రాలను, సంప్రదాయాలు వ్యాప్తి చేసేలాంటి స్వాభావిక శక్తిని సిక్ఖు మిషనరీ కళాశాల ద్వారా అభివృద్ధి చేయడం, తద్వారా మౌలిక మత విలువలు మరింత ప్రభావశీలంగా, తీవ్రతరంగా స్వీకరించే అవకాశం కల్పించడం.
(ఇ). పాఠశాలలు, కళాశాలల్లో ఉపాధ్యాయులు, విద్యార్థులపై ప్రత్యేక శ్రద్ధతో సిక్ఖులను పెద్ద ఎత్తన మతదీక్ష ఇవ్వడం.
(ఈ). దస్వంత్ అన్న మత సంస్థను సిక్ఖుల్లో పునర్వికసింపజేయడం.
(ఉ). రచయితలు, బోధకులు సహా సిక్ఖు మేధావుల పట్ల సాధారణ గౌరవ ప్రతిపత్తులు తయారుచేయడం, దీని వల్ల వారి సాఫల్యాలు విస్తరించడం.
మూలాలు
వర్గం:సిక్కుల చరిత్ర
ఆంధ్రప్రదేశ్ రాజ్యాభిలేఖ పరిశోధనాలయం
thumb|16 వ శతాబ్దం కోదండరామ ఆలయం, ఒంటిమిట్ట, ఆంధ్రప్రదేశ్ ఆంధ్ర ప్రదేశ్ రాజ్యాభిలేఖ పరిశోధనాలయం (Andhra Pradesh State Archives and Research Institute) ఆంధ్ర ప్రదేశ్ రాష్ట్ర ప్రభుత్వ సంస్థ. ఇది హైదరాబాదులో తార్నాక ప్రాంతంలో ఉంది.
చరిత్ర
ఆంధ్ర ప్రదేశ్ రాష్ట్ర రాజ్యాభిలేఖ పరిశోధనాలయం 1894లో ప్రారంభించబడింది. ఈ సంవత్సరం కొందరు జాగీర్దార్లు స్వాధీనంలో ఉన్న దఫ్తర్-ఇ-దివానీ, దఫ్తర్-ఇ-మాల్ రికార్డులను నిజాం ప్రభుత్వం సొంతం చేసుకున్నది. వీటిని భద్రపరచడానికి దఫ్తర్-ఇ-దివానీ అను పేరుతో కొత్త కార్యాలయం ఏర్పాటుచేయబడింది. 1924 సంవత్సరంలో దీని స్థాయిని డైరెక్టరేటుకు పెంచబడి, హైదరాబాదు ప్రభుత్వం ఆధ్వర్యంలో ఈ పేరును కేంద్ర రికార్డు కార్యాలయం అని మార్చబడింది.
ఆంధ్ర రాష్ట్రం ఏర్పడిన తర్వాత 1953లో కొన్ని రికార్డులను మద్రాసు నుండి కర్నూలుకు మార్చబడినవి.
ఆంధ్ర ప్రదేశ్ అవతరించిన తరువాత నవంబరు 1, 1956 నుండి ఆంధ్ర రికార్డు కార్యాలయం, కేంద్ర రికార్డు కార్యాలయం విలీనం చేయబడ్డాయి. చివరగా 1962లో ఈ డిపార్టుమెంటు జాతీయ రాజ్యాభిలేఖ పద్ధతిలో పునర్వ్యవస్థీకరించబడింది.
బయటి లింకులు
అధికారిక వెబ్ సైటు.
వర్గం:ప్రభుత్వరంగ సంస్థలు
బుడితి కంచు, ఇత్తడి పని
బుడితి కంచు, ఇత్తడి పని అనేది శ్రీకాకుళం జిల్లా లోని సారవకోట మండలానికి చెందిన బుడితి గ్రామంలో నెలకొన్ని ఉన్న పరిశ్రమ. ఈ గ్ర్రామంలో కంచు, ఇత్తడి, గంట లోహం తయారుచేస్తారు. అనేక పాత్రలు, దేవుని గుడిలో వాడే పాత్రలు, గంటలు తయారుచేసే లోహం తయారుచేస్తారు.
విశేషాలు
శ్రీకాకుళంలో బుడితి అనే గ్రామం కంచర వృత్తికి అత్యంత ప్రాధాన్యతనిస్తోంది. కనుకనే "బుడితిత్తడి" అని అక్క డి ఇత్తడి వస్తువులకు పేరు. దాదాపు 250 కుటుంబాలు ఇదే వృత్తిపై ఆధారపడి జీవిస్తుంటాయి. రాష్ట్ర వ్యాప్తంగా స్పోర్ట్స్ షాపులలో విక్రయిస్తున్న షీల్డులను ఎక్కువగా వీరే పంపిణీ చేస్తారు. సరికొత్త డిజైన్లతోపాటు ఫినిషింగ్ బాగా ఉంటుందనే పేరు వీరి వస్తువులకు ఉంది.
ఇత్తడి పరిశ్రమ
ఈ ప్రాంతం ఇత్తడి పరిశ్రమకు ప్రసిద్ధి చెందినది. ఇచట స్థానికులు మిశ్రమలోహాలను వివిధ ఆకృతులలో రూపుదిద్దిటకు నిరంతరం శ్రమిస్తారు. ఇత్తడి ఒక మిశ్రమ లోహము. దీనిలో ముఖ్యంగా రాగి, జింకు ఉంటాయి. ఇత్తడి లోహమును ముద్దలుగా మార్చి దానినుండి పలుచటి రేకులుగా మార్చి తదుపరి వస్తువుల తయారీ కొరకు ఉపయోగిస్తారు. వీటిని వస్తువులతో పాటుగా దేవాలయాలలో కూడా అధికంగా వినియోగిస్తారు. ఈ ఆకారాలు నవీనంగా సొంపుగానూ, సాంప్రదాయంగా మెరుస్తూ ఉంటాయి. ఈ కళ ద్వారా తయారైన పాత్రలు సాంప్రదాయకంగా వంటల కొరకు, ఉపయోగిస్తారు. ఇవి సామాన్య ఇంటిలో కళాఖండాలుగా భాసిల్లుతున్నాయి. అన్ని వస్తువులూ ఇత్తడి లోహంతో తయారుచేస్తారు. వీటిలో కొన్ని వక్రములు, సరళరేఖలు వంటి జ్యామితీయ ఆకృతులతో కూడుకొని ఉంటాయి. అనేక మంది కళాకారులు పుష్ప నమూనాలను కూడా ఇత్తడి వస్తువులతో తయారుచేస్తారు. ఈ పరిశ్రమ బుడితి గ్రామంలో ఉన్నందున ఈ వస్తువులను "బుడితిత్తడి" అని కూడా పిలుస్తారు. ఈ వస్తువులు తయారుచేయడం అనేది కొత్తగా సృష్టించబడిన పనికాదు. ఇది చాలా కాలంగా ఈ గ్రామంలో కొనసాగుతున్న పరిశ్రమ. ప్రస్తుతం రాష్ట్రప్రభుత్వ ప్రయత్నాల వల్ల ఈ పరిశ్రమ బహుళ ప్రజాదరణ పొందినది. పురాతనంగా కొనసాగుతున్న ఆకృతులు, నవీన శైలులతో తయారైన ఆకృతులు చూపరులను కట్టి పడేస్తాయి. సొగసైన మనోహరంగా ఉన్న సన్నని మెడ గల పాత్రలు, అద్భుత ఆకారాలతో కూడుకున్న వస్తువులు బుడితి కళ యొక్క ప్రధాన లక్షణాలు. వంటపాత్రలు, పూల కుండీలు, అలంకరణ ముక్కలు ఇచట విస్తారమైన కళారూపాలతో అందుబాటులో ఉన్నాయి.
మణిమహేశ్ సరస్సు
మణిమహేష్ సరస్సును దాల్ సరస్సు అని కూడా అంటారు. ఇది హిమాచల్ ప్రదేశ్ లోని చంబా జిల్లా లో గల భర్మూర్ ప్రాంతంలోని హిమాలయాలలోని పిర్ పంజాల్ శ్రేణిలో, మణిమహేష్ కైలాష్ శిఖరానికి సమీపంలో ఉంటుంది. ఇది 4,080 మీటర్ల (13,390 అడుగులు) లోతు కలిగి ఉంది. టిబెట్ ప్రాంతం లోని మానస సరోవర్ సరస్సు ఈ సరస్సు పక్కనే ఉంటుంది.
ప్రత్యేకత
ఆగస్టు / సెప్టెంబర్ నెలలలో అత్యంత ప్రతష్టాత్మకంగా ఈ సరస్సు దగ్గర ఉత్సవాలు జరుగుతాయి. దీనిని ‘మణిమహేష్ యాత్ర’ అంటారు. హిమాచల్ ప్రదేశ్ ప్రభుత్వం దీనిని రాష్ట్రస్థాయి తీర్థయాత్రగా ప్రకటించింది.
శబ్దవ్యుత్పత్తి
శబ్దవ్యుత్పత్తి శాస్త్రం ప్రకారం మహేష్ అంటే మహేశ్వరుడి గా పిలుచుకునే శివుడు అని అర్థం. ఈ సరస్సును శివుడి కిరీటం పై గల ఆభరణం గా పిలవబడుతుంది కాబట్టి దీనికి మణి మహేశ్ సరస్సు అని పేరు వచ్చింది.
మార్గాలు
సరస్సుకి రెండు ట్రెక్కింగ్ మార్గాలు ఉన్నాయి. ఒకటి హద్సర్ గ్రామానికి చెందినది, ఇది సాధారణ యాత్రికులకు  సులభమైన మార్గం. ఈ మార్గంలో ప్రాథమిక అవసరాలైన ఆహారం, వసతి మొదలైన వాటి కోసం తగిన ఏర్పాట్లు చేయబడి ఉంటాయి. మరొకటి హోలీ గ్రామానికి చెందినది, ఈ మార్గం గుండా చాలా సాహసోపేతమైన వారు మాత్రమే వెళ్ళగలరు. ఈ మార్గంలో ఒక చిన్న గ్రామం తప్ప వేరే నివాసం ఉండదు.
పురాణాలు
పురాణాల ప్రకారం, శివుడు పార్వతి దేవిని వివాహం చేసుకున్న తరువాత మణిమహేశ్వరుడిని సృష్టించాడని నమ్ముతారు. ఈ సరస్సు చుట్టూ అనేక దేవాలయాలు ఉన్నాయి.
మూలాలు
వర్గం:సరస్సులు వర్గం:హిమాచల్ ప్రదేశ్ వర్గం:నీటి వనరులు
మాదిరెడ్డిగారిపల్లె
మాదిరెడ్డిగారిపల్లె కడప జిల్లా వీరబల్లి మండలానికి చెందిన ఒక రెవెన్యూయేతర గ్రామం. మాదిరెడ్డిగారిపల్లె గ్రామంలోని వీరనాగమ్మ ఆలయం వద్ద, 2014, మార్చి-16,17 తేదీలలో (ఆది, సోమవారాలలో), జాతర వైభవంగా జరిగింది. 16 ఆదివారం నాడు, అమ్మవారికి ప్రత్యేకపూజలు జరిగినవి. అనంతరం భక్తులు బోనాలు సమర్పించారు. మ్రొక్కులు ఉన్నవారు చాందినీ బండ్లు కట్టి, ఆలయం చుట్టూ ప్రదక్షణలు చేశారు. జాతర సందర్భంగా, ఏర్పాటుచేసిన చెక్కభజనలు, నృత్యాలు ప్రజలను అలరించినవి.
సుజిత
ఈమె అన్న సూర్యకిరణ్ సినీ దర్శకుడు. ఇతను తెలుగులో సుమంత్ హీరోగా సత్యం సినిమాకు దర్శకత్వం వహించాడు. నటి కల్యాణి ని వివాహం చేసుకున్నాడు.
వ్యక్తిగత జీవితం
సుజిత కేరళ లోని తిరువనంతపురం లో టి.ఎస్. మణి, రాధ దంపతులకు జన్మించింది. ఆమెకు ఒక అన్న, ఒక చెల్లెలు ఉన్నారు. అన్న సూర్యకిరణ్ సినీ దర్శకుడు నటి కల్యాణి ని వివాహం చేసుకున్నాడు. ప్రకటనలు రూపొందించే ధనుష్ తో ఆమె వివాహం జరిగింది. వారు పొల్లాచ్చిలో స్థిరపడ్డారు. వారికి ఒకరు సంతానం.
మూలాలు
వర్గం:తెలుగు సినిమా నటీమణులు వర్గం:మలయాళ సినిమా నటీమణులు వర్గం:తెలుగు టెలివిజన్ నటీమణులు
గేమ్ ఓవర్
మూలాలు
వర్గం:2019 తెలుగు సినిమాలు వర్గం:2019 సినిమాలు
రాజయోగం (2022 సినిమా)
రాజయోగం 2022లో తెలుగులో విడుదలైన సినిమా. శ్రీ నవబాలా క్రియేషన్స్, వైష్ణవి నటరాజ్ ప్రొడక్షన్స్ బ్యానర్‌పై మణి లక్ష్మణ్ రావు నిర్మించిన ఈ సినిమాకు రామ్ గణపతి దర్శకత్వం వహించాడు. సాయి రోనక్, అంకిత సాహా, బిస్మి నాస్, అజయ్ ఘోష్ ప్రధాన పాత్రల్లో నటించిన ఈ సినిమా ట్రైలర్‌‌‌‌‌‌‌‌ను 2022 డిసెంబర్ 21న విడుదల చేయగా, సినిమా డిసెంబర్ 30న విడుదలైంది.
కథ
మధ్యతరగతి కుటుంబానికి చెందిన రిషి (సాయిరోనక్) మెకానిక్ గా పని చేస్తూ ఎలాగైనా డబ్బున్న అమ్మాయిని ప్రేమించేసి… జీవితంలో సెటిల్ అయిపోవాలనుకుంటాడు. ఈ క్రమంలో శ్రీ (అంకిత సాహా)ను చూసి తొలి చూపులోనే ప్రేమిస్తాడు. కానీ ఆమె విలాసవంతమైన జీవితాన్ని అనుభవించాలనే కోరికతో బిజినెస్ మ్యాగ్నెట్ (జీవా)తో రిలేషన్‌పిప్ లో ఉంటుంది. ఆ తర్వాత రిషి పరిస్థితి ఏమిటి? చివరికి ఐశ్వర్య, శ్రీలో ఎవరిని రిషి పెళ్లి చేసుకొన్నాడు? అనేదే మిగతా సినిమా కథ.
మూలాలు
వర్గం:2022 తెలుగు సినిమాలు
ప్రశాంత్ ఆర్ విహారి
ప్రశాంత్ ఆర్ విహారి, తెలుగు సినిమా సంగీత దర్శకుడు. 2018లో వచ్చిన చి.ల.సౌ., 2019లో వచ్చిన దొరసాని సినిమాలతో గుర్తింపు పొందాడు.
వృత్తిజీవితం
సినీ సంగీత దర్శకులు ఇళయరాజా, ఎ. ఆర్. రెహమాన్ లను చూసి స్ఫూర్తి పొందిన విహారి 2012లో ఎ.ఆర్. రెహమాన్ కెఎమ్ మ్యూజిక్ కన్జర్వేటరీ, ఎల్వి ప్రసాద్ ఫిల్మ్ అకాడమీలో విహారి, తన సంగీత ప్రస్థానాన్ని ప్రారంభించాడు. సుబ్రహ్మణ్య భారతి రాసిన సుత్తం విజి చుదర్ థాన్ కన్నమ్మ అనే కవితకు విహారి చేసిన సంగీతాన్ని చూసిన యాకూబ్ అలీ వెళ్ళిపోమాకే సినిమాకు సంగీత దర్శకుడిగా అవకాశం ఇచ్చాడు. ఆ సినిమా సంగీతానికి విహారి ప్రశంసలు అందుకున్నాడు. ఆ తరువాత, రాజ్ కందుకూరి రూపొందించిన మెంటల్ మదిలో సినిమాకు, అంతరిక్ష నేపథ్యంలో సంకల్ప్ రెడ్డి రూపొందించిన అంతరిక్షం సినిమాకు విహారీ సంగీతం సమకూర్చాడు.
పనిముట్టు
పనిముట్టు (సాధనం, పరికరం, ఉపకరణం) అనేది ఏదైనా పనిని త్వరగా, సులభంగా చేయడానికి ఉపయోగించే వస్తువు. పనిముట్ల ద్వారా వ్యక్తి యొక్క సామర్థ్యం పెరుగుతుంది. మానవుడు ఆదిమానవుడి దశ నుంచే రాతి ఉపకరణాలను ఉపయోగించడం మొదలు పెట్టాడు, తరువాత కలపతో, ఎముకలతో, లోహంతో పరికరాలు తయారు చేసుకొని వాటిని ఉపయోగించడం మొదలు పెట్టాడు. మానవ పరిణామం యొక్క చరిత్ర సాధనాల గుర్తింపుతో ప్రారంభమవుతుంది, సాధనాలను ఉపయోగించుకొనే సామర్థ్యం పైనే మానవుని అభివృద్ధి ఆధారపడి వుంది. సాధనాలను తయారు చేయడానికి సాధనాలు ఉపయోగపడతాయి. మానవులు మాత్రమే పరికరాలను ఉపయోగిస్తారని, పరికరాలను ఉపయోగించడం వలన మానవుడు చాలా అభివృద్ధి చెందాడని ఒక నమ్మకం. కానీ కొన్ని పక్షులు, కోతులు కూడా సాధారణ ఉపకరణాలను ఉపయోగిస్తాయి. పారిశ్రామిక విప్లవం సమయంలో యంత్ర పరికరాల కారణంగా కొత్త సాధనాల ఉత్పత్తి అకస్మాత్తుగా పెరిగింది.
పనిముట్లను ఉపయోగించే కొలది వాటి సామర్థ్యం పెరుగవచ్చు లేదా తగ్గవచ్చు. ఉదాహరణకు బ్లేడ్ సామర్థ్యం ఉపయోగించే కొద్ది తగ్గుతుంది. ఎందుకంటే బ్లేడు తయారు చేసినప్పుడే అత్యధిక పదునుతో చేయబడుతుంది, ఉపయోగించిన కొలది పదును తగ్గి మొద్దుబారి పని సామర్థ్యం తగ్గుతుంది. చలగపార కొత్తది మొద్దుగా ఉంటుంది, దానిని నేలను త్రవ్వడానికి ఉపయోగించినప్పుడు దాని అంచులు రాపిడి గురై పదును పెరిగి దాని పని సామర్థ్యం పెరుగుతుంది.
సాధారణ యంత్రాలను ప్రాథమిక సాధనాలు అని పిలుస్తారు. సుత్తి ఒక సాధనం, అదేవిధంగా, టెలిఫోన్ కూడా ఒక సాధనం.
పనిముట్లను తరచుగా వాడకపోయినట్లయితే అవి పాడవుతాయి, ఇనుప పనిముట్లకు చిలుము పట్టి పాడవుతాయి, కలప పనిముట్లు చెదలు పట్టి పాడవుతాయి.
ఇనుప పనిముట్లను కొంత కాలం పాటు పక్కన ఉంచవలసి వస్తే వాటికి నూనెలు వ్రాసి భద్రపరుస్తారు, అందువలన అవి తొందరగా పాడుకావు. కత్తెర, కత్తి, చాకు, కత్తిపీట వంటి సాధనాలు మొద్దుబారినప్పుడు వాటికి పదును పెట్టి వాడుకోవాలి, అప్పుడు అవి బాగా పనిచేస్తాయి.
నిర్మాణ సాధనాలు
చలగపార, గడ్డపార, తాపీ, బద్ధ మొదలగున్నవి.
వ్యవసాయ పనిముట్లు
చలగపార, దోకురుపార, గడ్డపార, నాగలి, కత్తి మొదలగున్నవి.
మెకానిక్ ఉపకరణాలు
సుత్తి. స్కూడ్రైవర్, స్పానర్ మొదలగున్నవి.
ఆఫీసు ఉపకరణాలు
పెన్ను, పెన్సిల్, రబ్బరు (ఏరేజర్‌), షార్ప్‌నర్‌, గమ్‌ ట్యూబ్‌, స్టాఫ్లర్‌ మొదలగున్నవి.
ఇంటిలో సాధారణంగా ఉపయోగించే ఉపకరణాలు
వర్గం:పరికరాలు వర్గం:పనిముట్లు
టి.ప్రకాశ్ గౌడ్
తొలకంటి ప్రకాష్ గౌడ్, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున రాజేంద్రనగర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు.
జననం, విద్య
ప్రకాష్ గౌడ్ 1959, మే 5న గండయ్య గౌడ్ - లక్ష్మమ్మ దంపతులకు తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని మైలార్‌దేవపల్లి గ్రామంలో జన్మించాడు. పదవ తరగతి వరకు చదువుకున్నాడు.
రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన ప్రకాశ్ గౌడ్, ఆ పార్టీలో నాయకుడిగా కీలకపాత్ర పోషించాడు. 2009లో 13వ ఆంధ్రప్రదేశ్ శాసనసభకు, 2014లో జరిగిన 1వ తెలంగాణ శాసనసభకు తెలుగుదేశం పార్టీ పై రాజేంద్రనగర్ శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి కాసాని జ్ఞానేశ్వర్ పై రెండుసార్లు గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై రాజేంద్రనగర్ నియోజకవర్గం నుండి పోటీ చేసి సమీప తెలుగుదేశం పార్టీ అభ్యర్థి రేణుకుంట్ల గణేష్ పై 25,881 ఓట్ల మెజారిటీతో గెలుపొందాడు.
ఇతర వివరాలు
ఆస్ట్రేలియా, యునైటెడ్ అరబ్ ఎమిరేట్స్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:1959 జననాలు వర్గం:రంగారెడ్డి జిల్లా వ్యక్తులు వర్గం:రంగారెడ్డి జిల్లా రాజకీయ నాయకులు వర్గం:రంగారెడ్డి జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (2009) వర్గం:తెలంగాణ శాసన సభ్యులు (2014) వర్గం:పార్టీలు ఫిరాయించిన రాజకీయ నాయకులు వర్గం:తెలంగాణ శాసన సభ్యులు (2018)
మహేష్
మహేష్ 2013లో విడుదలైన తెలుగు సినిమా. తమిళంలో 2013 ఏప్రిల్లో ‘యారుడా మహేశ్’ పేరుతో విడుదలైన ఈ సినిమాను తెలుగులో మహేష్ పేరుతో ఎస్.కె. పిక్చర్స్ బ్యానర్ పై సురేశ్ కొండేటి నిర్మించాడు. సందీప్ కిషన్, డింపుల్, జగన్‌, లివింగ్‌స్టన్‌ ప్రధాన పాత్రల్లో నటించిన ఈ సినిమా సెప్టెంబరు 20, 2013న విడుదలైంది.
కథ
శివ (సందీప్ కిషన్), వసంత్ (జగన్) ఇద్దరు మిత్రులు. శివ తన కాలేజ్ లో చదివే సంధ్య (డింపుల్) ని చూసి ప్రేమలో పడతాడు. సంధ్య కూడా శివపై మనసు పడి వారి ప్రేమ ముదిరి ఆమె గర్భవతి అవుతుంది, దాంతో వాళ్లిదరు పెళ్లి చేసుకుంటారు. శివకి పుట్టిన బిడ్డకి తను తండ్రే కాదని మహేష్‌ అనే వ్యక్తి కారణమనే విషయం తెలుస్తుంది. ఈ విషయం తెలుసుకున్న శివ మహేష్ ని వెతికే పనిలో పడతాడు. అసలు ఈ మహేష్ ఎవరు ? శివ చివరికి మహేష్ ని పట్టుకోగలిగాడా ? లేదా అనేదే మిగతా సినిమా కథ.
మూలాలు
వర్గం:2013 సినిమాలు వర్గం:2013 తెలుగు సినిమాలు
హెపటైటిస్ C
హెపటైటిస్ సి అనేది హెపటైటిస్ సి వైరస్ (హెచ్‌సివి) వల్ల కలిగే అంటు వ్యాధి. ఇది ప్రధానంగా కాలేయాన్ని ప్రభావితం చేస్తుంది. ప్రారంభ సంక్రమణ సమయంలో, ప్రజలు తరచుగా తేలికపాటి లేదా అసలు లక్షణాలను కలిగి ఉండరు. అప్పుడప్పుడు జ్వరం, ముదురు మూత్రం, కడుపు నొప్పి, పసుపు రంగు చర్మం సంభవిస్తాయి. ప్రారంభంలో సోకిన వారిలో 75% నుండి 85% మందికి ఈ వైరస్ కాలేయంలో కొనసాగుతుంది. దీర్ఘకాలిక సంక్రమణ ప్రారంభంలో సాధారణంగా లక్షణాలు ఉండవు. సంవత్సరాలు గడిచే కొద్ది, ఇది తరచుగా కాలేయ వ్యాధి, అప్పుడప్పుడు సిరోసిస్‌కు దారితీస్తుంది. కొన్ని సందర్భాల్లో, సిరోసిస్ ఉన్నవారికి కాలేయ వైఫల్యం, కాలేయ క్యాన్సర్ లేదా అన్నవాహిక, కడుపులో రక్త నాళాలు విడదీయడం వంటి తీవ్రమైన సమస్యలు సంభవిస్తాయి. హెచ్‌సివి ప్రధానంగా ఇంట్రావీనస్ మాదకద్రవ్యాల వాడకంతో సంబంధం ఉన్న రక్తం నుండి రక్త సంబంధాలు, పేలవంగా క్రిమిరహితం చేయబడిన వైద్య పరికరాలు, ఆరోగ్య సంరక్షణలో సూది గాయాలు, రక్తమార్పిడి ద్వారా వ్యాపిస్తుంది. బ్లడ్ స్క్రీనింగ్ ఉపయోగించి, మార్పిడి నుండి వచ్చే ప్రమాదం రెండు మిలియన్లకు ఒకటి కంటే తక్కువ. రెండు మిలియన్లకు ఒకటి. ఇది పుట్టినప్పుడు ఈ వ్యాధి సోకిన తల్లి నుండి తన బిడ్డకు కూడా వ్యాప్తి చెందవచ్చు. ఇది ఉపరితల పరిచయం ద్వారా వ్యాపించదు. ఇది 5 హెపటైటిస్ వైరస్లలో ఒకటి: A,B,C,D, E. ప్రమాదంలో ఉన్న ప్రజలందరిలో రక్త పరీక్ష అవసరం. హెపటైటిస్ C కి వ్యతిరేకంగా టీకా లేదు. క్రొత్త చికిత్సలకు ప్రాప్యత పొందడం ఖరీదైనది. సిరోసిస్ లేదా కాలేయ క్యాన్సర్ తో బాధపడుతున్నవారికి కాలేయ మార్పిడి అవసరం కావచ్చు. వైరస్ సాధారణంగా మార్పిడి తర్వాత పునరావృతమైనప్పటికీ, కాలేయ మార్పిడికి హెపటైటిస్ C ప్రధాన కారణం. 2015 నాటికి ప్రపంచవ్యాప్తంగా 143 మిలియన్ల మంది (2%) హెపటైటిస్ C బారిన పడ్డారని అంచనా. 2013 లో సుమారు 11 మిలియన్ల కొత్త కేసులు సంభవించాయి. కాలేయ క్యాన్సర్ కారణంగా సుమారు 167,000 మరణాలు, సిరోసిస్ కారణంగా 326,000 మరణాలు 2015 లో హెపటైటిస్ C కారణంగా సంభవించాయి.
అక్యూట్ ఇన్ఫెక్షన్
సోకిన వారిలో 20-30% మందిలో తీవ్రమైన లక్షణాలు అభివృద్ధి చెందుతాయి. ఇది సంభవించినప్పుడు, ఇది సాధారణంగా సంక్రమణ తరువాత 4–12 వారాలు (కానీ తీవ్రమైన లక్షణాలు కనిపించడానికి 2 వారాల నుండి 6 నెలల వరకు పట్టవచ్చు). లక్షణాలు సాధారణంగా తేలికపాటి, అస్పష్టంగా ఉంటాయి, అలసట, వికారం, వాంతులు, జ్వరం, కండరాలు లేదా కీళ్ల నొప్పులు, కడుపు నొప్పి, ఆకలి తగ్గడం, బరువు తగ్గడం, కామెర్లు (సోకిన వారిలో ~ 25% లో సంభవిస్తాయి), చీకటి మూత్రం, మట్టి-రంగు మలము కలిగి ఉంటాయి. తీవ్రమైన దశ తరువాత, 10-50% బాధిత వ్యక్తులలో సంక్రమణ ఆకస్మికంగా పరిష్కరించబడుతుంది;ఇది యువత, ఆడవారిలో ఎక్కువగా సంభవిస్తుంది.
మూలాలు
వర్గం:వ్యాధులు
ఉత్తమ విలన్ .. కేరాఫ్ మహాదేవపురం
'''ఉత్తమ విలన్‌ .. కేరాఫ్‌ మహాదేవపురం''' 2022లో తెలుగులో విడుదలైన సినిమా. హృషీకేష క్రియేషన్స్‌, భీష్మ ప్రొడక్షన్స్‌ బ్యానర్‌లపై వి. సాయి లక్ష్మీ నారాయణ గౌడ్, పి శ్రవణ్ కుమార్‌‌‌‌ నిర్మించిన ఈ సినిమాకు రాజారెడ్డి పానుగంటి దర్శకత్వం వహించాడు. విజయ్‌, శ్రావ్య, జబర్దస్త్‌ అప్పారావు, సాయి, హరీష్‌ ప్రధాన పాత్రల్లో నటించిన ఈ సినిమా టీజర్‌ను హీరో మంచు మనోజ్‌, ట్రైలర్‌ను రాంగోపాల్ వర్మ విడుదల చేయగా, సినిమాను డిసెంబర్ 09న విడుదల చేశారు.
బండకాడ ఈడిగపల్లె
బండకాడ ఈడిగపల్లె కడప జిల్లా టి.సుండుపల్లె మండలానికి చెందిన ఒక రెవెన్యూయేతర గ్రామం.బండకాడ ఈడిగపల్లె, టి.సుండుపల్లె గ్రామ పంచాయతీ పరిధిలోని గ్రామం. బావికాడ ఈడిగపల్లె గ్రామంలో కొలువై ఉన్న గంగమ్మ తల్లి జాతర తిరునాళ్ళు, 2014, మార్చి-17, సోమవారం రాత్రి వైభవంగా జరిగినవి. మ్రొక్కులున్నవారు, చాందినీ బండ్లు కట్టి, ఆలయం చుట్టూ ప్రదక్షణలు చేశారు. పరిసర ప్రాంతాల ప్రజలు తరలివచ్చి, అమ్మవారికి పూజలునిర్వహించారు.
కందులు
కందులు (ఆంగ్లం Pigeon pea; లాటిన్ Cajanus cajan) నవధాన్యాలలో ఒకటి. భారతీయుల ఆహారంలో ముఖ్యమైన భాగం. వీటి నుండి కంది పప్పును తయారుచేస్తారు. కందులు ఫాబేసి కుటుంబానికి చెందిన పప్పుదినుసు. కనీసం 3,500 సంవత్సరాల క్రితం భారత ఉపఖండంలో పెంచడం మొదలు పెట్టినప్పటి నుండి, దాని విత్తనాలు ఆసియా, ఆఫ్రికా, లాటిన్ అమెరికాలో సాధారణ ఆహారంగా మారాయి. దీన్ని దక్షిణ ఆసియాలో చాలా పెద్ద ఎత్తున వినియోగిస్తారు. భారత ఉపఖండంలోని జనాభాకు ప్రోటీన్ యొక్క ప్రధాన వనరు ఇది. ఇది బియ్యం లేదా రోటీ (ఫ్లాట్ బ్రెడ్) తో కలిపి తినే దినుసుల్లో ఇది ప్రధానమైనది. భారతదేశం అంతటా దీన్ని ప్రధానమైన ఆహారం గా వినియోగిస్తారు.
చరిత్ర
కంది సాగు కనీసం 3,500 సంవత్సరాల నాటిది. దీనికి మూలం బహుశా ద్వీపకల్ప భారతదేశం. ఇక్కడ ఉష్ణమండల ఆకురాల్చే అడవులలో దీనికి దగ్గరి చుట్టాలు కాజనస్ కాజనిఫోలియా ) ఉన్నాయి. 3,400 సంవత్సరాల క్రితం (14 వ శతాబ్దం BC) కు కంద ఉండేదని డేటింగ్ ద్వారా తెలుస్తోంది. కొత్త రాతియుగ స్థలాలైన కర్ణాటక లోని కలుబురిగి, దాని సరిహద్దు ప్రాంతాల్లో (మహారాష్ట్ర లోని తుల్జాపూర్ గర్హి, ఒరిస్సాలో గోపాల్పూర్) ఇవి కనిపించాయి. కేరళలో దీనిని తోమారా పారు అని పిలుస్తారు. భారతదేశం నుండి ఇది తూర్పు ఆఫ్రికా, పశ్చిమ ఆఫ్రికాలకు ప్రయాణించింది. అక్కడే మొదటగా దీనిని యూరోపియన్లు కనుగొన్నారు. వారు దీనికి కాంగో పీ అనే పేరు పెట్టారు. బానిస వ్యాపారం ద్వారా బహుశా 17 వ శతాబ్దంలో ఇది అమెరికా ఖండానికి వచ్చింది.
ఉత్పత్తి
ప్రపంచ కంది ఉత్పత్తి 4.49 మిలియన్ టన్నులు. ఈ ఉత్పత్తిలో 63% భారతదేశం నుండే వస్తుంది. ఆఫ్రికా కంది ఉత్పత్తికి ద్వితీయ కేంద్రం. ప్రస్తుతం ఇది 1.05 మిలియన్ టన్నులతో ప్రపంచ ఉత్పత్తిలో 21% తోడ్పడుతుంది. మలావి, టాంజానియా, కెన్యా, మొజాంబిక్, ఉగాండాలు ఆఫ్రికాలో ప్రధాన ఉత్పత్తిదారులు.
కంది పండించే మొత్తం విస్తీర్ణం 5.4 మిలియను హెక్టార్లు అని అంచనా వేసారు. 3.9 మిలియన్ హెక్టార్లు లేదా 72%తో భారతదేశం మొదటి స్థానంలో ఉంది.
ఆహారంలో కంది
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Tur_Dal.JPG|alt=|ఎడమ|thumb|కంది పప్పు. భారతదేశంలో రోజువారీ ప్రధానాహారమైన పప్పును తయారు చేయడానికి ఉపయోగిస్తారు భారతదేశంలో, కంది పప్పును తూర్ అని (तूर) మరాఠీ, కందిపప్పు పప్పు (तूर दाल) లేదా 'అర్హర్' (హిందీ), కేరళలో తువర పరిప్ప అని, క్న్నడంలో తొగరి బెలే అని తమిళంలో తువరం పరుప్పు అనీ అంటారు. అత్యంత ప్రజాదరణ పొందిన ఆహారాల్లో ఇదొకటి. ఎక్కువగా శాకాహారంలో ప్రోటీన్ కు ముఖ్యమైన వనరు ఇది. ఇథియోపియాలో, కాయలు మాత్రమే కాకుండా, లేత రెమ్మలు, ఆకులు కూడా ఉడికించి తింటారు.
మూలాలు
వర్గం:ధాన్యాలు వర్గం:ఫాబేసి వర్గం:ఆహార పంటలు
లుటీషియం
లుటీషియం రసాయన మూలకం.  దీని సంకేతం Lu పరమాణు సంఖ్య 71. ఇది వెండి రంగులో గల తెల్లని మూలకం. ఇది పొడి గాలిలో తుప్పుపట్టదు కానీ తేమ గాలిలో తుప్పు పడుతుంది. ఈ మూలకం లాంథనైడ్ల శ్రేణిలో చివరి మూలకం. ఇది సాంప్రదాయకంగా రేర్ ఎర్త్ మెటల్స్ లో ఉన్నట్లు గుర్తిస్తారు. కొన్ని సార్లు ఇది ఆవర్తన పట్టికలో 6వ పీరియడ్ లోని పరివర్తన మూలకాలలో మొదటి మూలకంగా పరిగణిస్తారు. అయినప్పటికీ లాంథనం చాలా తరుచుగా పరివర్తన మూలకాల శ్రేణిలో మొదటి మూలకంగా గుర్తించబడుతుంది.
లుటీషియం మూలకాన్ని 1907లో ఫ్రెంచ్ శాస్త్రవేత్త జార్జెస్ అర్బైన్, ఆస్ట్రేలియా ఖనిజ శాస్త్రవేత్త బేరన్ కార్ల్ ఆర్వాన్ వెల్ష్‌బాచ్, అమెరికన్ రసాయన శాస్త్రవేత్త చార్లెస్ జేమ్స్ లు స్పతంత్రంగా కనుగొన్నారు.
ఈ పరిశోధకులందరూ లుటెటియం ను యిటెర్భియాతో కూడిన శుద్ధిచేయని ఖనిజంగా కనుగొన్నారు. అంతకు పూర్వం ఈ ఖనిజాన్ని యిటెర్బియా అని పిలిచేవారు.కొంత కాలం తరువాత ఈ మూలక ఆవిష్కరణ కొరకు ప్రాథాన్యతపై వివాదం జరిగింది. ఉర్బైన్, వెల్ష్‌బాచ్ లు ఒకరిపై ఒకరు ఆరోపించుకున్నారు. ఎవరికి వారు వారి ఆవిష్కరణలను ప్రచురించారు. కానీ మొదట ప్రచురించినందున ఉర్బెయిన్ కు  ఈ ఆవిష్కరణకు గుర్తింపు లబించింది. అతను ఈ కొత్త మూలకానికి "లుటేసియం" అని ఎంచుకున్నాడు. 1949లో ఈ 71వ మూలకం స్పెల్లింగ్ మార్చి "లుటీషియం" గా మార్చారు. 1909లో చివరికి ఈ మూలకం ఆవిష్కరణను ఉర్బెయిన్ కు అధికారికంగా గుర్తించి అతను పెట్టిన పేరును అధికారికంగా స్వీకరించారు. ఏదైనేమైనప్పటికీ వెల్ష్‌బాచ్ ప్రతిపాదించిన 71వ మూలకం "కాసియోపియం" అనే పేరును 1950 ల వరకు జర్మనీ శాస్త్రవేత్తలు ఉపయోగించారు.
ఏది ఏమయినప్పటికీ, వెల్స్బాచ్ ప్రతిపాదించిన మూలకం 71 కు కాసియోపియం (లేదా తరువాత కాసియోపియం ) అనే పేరును 1950 ల వరకు చాలా మంది జర్మన్ శాస్త్రవేత్తలు ఉపయోగించారు.
లుటీషియం ముఖ్యంగా సమృద్ధిగా ఉండే మూలకం కాదు, అయినప్పటికీ ఇది భూపటలంలో లభిస్తున్న వెండి కంటే చాలా సాధారణంఆ లభిస్తుంది. దీనికి కొన్ని నిర్దిష్ట ఉపయోగాలు ఉన్నాయి. లుటీషియం -176 సాపేక్షంగా సమృద్ధిగా (2.5%) రేడియోధార్మిక ఐసోటోప్, ఇది దాదాపు 38 బిలియన్ సంవత్సరాల అర్థ జీవితకాలం కలిగి ఉంటుంది. ఈ ఐసోటోపును ఖనిజాలు, ఉల్కల వయస్సును నిర్ణయించడానికి ఉపయోగిస్తారు. లుటిషియం సాధారణంగా మూలకం యిట్రియం తో కలసి లభిస్తుంది. కొన్నిసార్లు దీనిని లోహ మిశ్రమ లోహాలలో, వివిధ రసాయన చర్యలలో ఉత్ప్రేరకం గా ఉపయోగిస్తారు. న్యూరోఎండోక్రిన్ కణితులపై రేడియోన్యూక్లైడ్ థెరపీకి ( న్యూక్లియర్ మెడిసిన్ చూడండి) 177 లు- డోటా- టేట్ ఉపయోగించబడుతుంది. 890–1300 MPa వద్ద, ఏ లాంథనైడ్ కంటే అత్యధిక బ్రినెల్ కాఠిన్యాన్ని లుటీషియం కలిగి ఉంది.
భౌతిక ధర్మాలు
ఒక లుటీషియం అణువు 71 ఎలక్ట్రాన్లను కలిగి ఉంటుంది. దీని ఎలక్ట్రాన్ విన్యాసం [ Xe ]   4f 14 5d 1 6s 2. ఇది రసాయన చర్యలలో పాల్గొన్నప్పుడు దీని పరమాణువు దాని బాహ్య కక్ష్యలో నుండి రెండు ఎలక్ట్రానులు, ఒక 5d-ఎలక్ట్రాన్ లను కోల్పోతుంది. లాంథనైడ్ సంకోచం కారణంగా లుటీషియం పరమాణు పరిమాణం ఆ శ్రేణిలోని మూలకాల కన్న అతి చిన్నది. ఫలితంగా లుటీషియం అత్యధిక సాంద్రత, ద్రవీభవన స్థానం, లాంథనైడ్ల కాఠిన్యాన్ని కలిగి ఉంటుంది.
రసాయన ధర్మాలు, సమ్మేళనాలు
లుటిషియం యొక్క సమ్మేళనాలు ఎల్లప్పుడూ +3  ఆక్సీకరణ స్థితిని  కలిగి ఉంటాయి. చాలా లుటీషియం లవణాల (అయొడైడ్ లవణం మినగా) జల ద్రావణాలు రంగులేనివి. పొడిగా మారిన తరువాత తెల్లటి స్ఫటికాకార ఘనపదార్థాలను ఏర్పరుస్తాయి, నైట్రేట్, సల్ఫేట్, అసిటేట్ వంటి కరిగే లవణాలు స్ఫటికీకరణ చెందినపుడు హైడ్రేట్లను ఏర్పరుస్తాయి. ఆక్సైడ్, హైడ్రాక్సైడ్, ఫ్లోరైడ్, కార్బోనేట్, ఫాస్ఫేట్, ఆక్సలేట్ నీటిలో కరగవు.
లుటీషియం లోహం సాధారణ పరిస్థితులలో గాలిలో కొద్దిగా అస్థిరంగా ఉంటుంది. అయితే ఇది 150°C వద్ద తేలికగా మండి  లుటీషియం ఆక్సైడ్ ఏర్పరుస్తుంది. ఏర్పడిన సమ్మేళనం నీరు,  కార్బన్ డయాక్సైడ్‌ ను గ్రహిస్తుంది,  ఈ సమ్మేళనాల భాష్పాలను మూసివేసిన వాతావరణం నుండి తొలగించడానికి దీనిని ఉపయోగించవచ్చు. లుటీషియం, నీటి (చల్లగా ఉన్నప్పుడు నెమ్మదిగా, వేడిగా ఉన్నప్పుడు వేగంగా) మధ్య రసాయన చర్య జరిగే సందర్భంలో కూడా ఇటువంటి పరిశీలనలే జరుగుతాయి.; ఈ రసాయన చర్యలో లుటీషియం  హైడ్రాక్సైడ్ ఏర్పడుతుంది. లుటీషియం లోహం నాలుగు తేలికైన హాలోజెన్‌లతో చర్య జరిపి ట్రై హాలైడ్‌లను ఏర్పరుస్తుంది; అవన్నీ (ఫ్లోరైడ్ మినహా) నీటిలో కరుగుతాయి.
లుటీషియం బలహీనమైన ఆమ్లాలు వెంటనే కరిగుతుంది. విలీన సల్ఫ్యూరిక్ ఆమ్లం లో చర్య జరిపి రంగులేని లుటీషియం అయాన్లను ఏర్పరుస్తుంది. అవి 7నుండి 9 నీటి అణువుల సమన్వయంతో ఏర్పడతాయి. సరాసరి అయాన్ [Lu(H2O)8.2]3+
ఐసోటోపులు
ను లుటీషియం భూమిపై రెండు ఐసోటోపుల రూపంలో లభిస్తుంది.: లుటీషియం -175, లుటీషియం -176. ఈ రెండింటిలో మొదటిది మాత్రమే స్థిరంగా ఉండి, మోనోఇసోటోపిక్‌గా మూలకం మారుతుంది. రెండవది, లుటీషియం -176, 3.78 × 10 10 సంవత్సరాల అర్థ జీవిత కాలంతో బీటా విఘటనం ద్వారా క్షీణిస్తుంది; ఇది సహజ లుటీషియంలో 2.5% ఉంటుంది. [16] ఈ రోజు వరకు ఈ మూలకం యొక్క 32 కృత్రిమ రేడియో ఐసోటోపులు వర్గీకరించబడ్డాయి. వీటి ద్రవ్యరాశి 149.973 (లుటీషియం -150) నుండి 183.961 (లుటీషియం -184) వరకు ఉన్నాయి; ఐసోటోపులు చాలా స్థిరంగా 3.31 సంవత్సరాల అర్థ జీవిత కాలంతో లుటీషియం -174, 1.37 సంవత్సరాల అర్థ జీవిత కాలంతో  లుటీషియం -173. [16] మిగిలిన రేడియోధార్మిక ఐసోటోపులన్నీ 9 రోజుల కన్నా తక్కువ అర్థ జీవిత కాలాలను  కలిగి ఉంటాయి. వీటిలోఅత్యధిక భాగం ఐసోటోపుల అర్థ జీవిత కాలాలు అరగంట కన్నా తక్కువ ఉంటాయి. [16] ఎలక్ట్రాన్ క్యాప్చర్ (యిటెర్బియం ఐసోటోపులుగా ఉత్పత్తి) ద్వారా లుటీషియం -175 విఘటనం కంటే తేలికైన ఐసోటోపులు కొన్ని ఆల్ఫా,  పాజిట్రాన్ ఉద్గారాలను యిస్తాయి; భారీ ఐసోటోపులు ప్రధానంగా బీటా విఘటనం ద్వారా క్షీణించి, హాఫ్నియం ఐసోటోపులను ఉత్పత్తి చేస్తాయి. [16]
చరిత్ర
లుటీషియం లాటిన్ భాషా పదం   Lutetia ( పారిస్ ) నుంచి పుట్టింది. దీనిని 1907లో ప్రెంచ్ శాస్త్రవేత్త జార్జెస్ ఉర్బైన్, ఆస్ట్రియా ఖనిజ శాస్త్రవేత్త బేరన్ కార్ల్ ఆర్ వాన్ వెల్ష్‌బాచ్, అమెరికన్ రసాయన శాస్త్రవేత్త చార్లెస్ జేమ్స్ లు విడి విడిగా కనుగొన్నారు. స్వేడన్ రసాయన శాస్త్రవేత్త "జీన్ ఛార్లెస్ గాలిసార్డ్ డి మారిగ్నాక్" యిటెర్బియం అని ఊహించిన "యిటెర్బియా" లోని మలినంగా ఈ మూలకాన్ని కనుగొన్నారు. శాస్త్రవేత్తలు దీనికి వివిధ పేర్లను పెట్టారు. ఉర్బైన్ దీనికి "నియో యిటెర్బియం, లుటీసియం" అని, వెల్ష్ బాచ్ దీనికి "ఆల్డెబెరేనియం, కాసియోపైలం" అని పేర్లు పెట్టారు. ఈ ములకంపై ఇద్దరి వ్యాసాలు వారి ఫలితాలను బట్టి మరొకరు ఫలితాలు ప్రచురించాయని ఆరోపించాయి.
కొత్త మూలకాల పేర్ల ఆపాదింపుకు అప్పటి బాధ్యత వహించిన ఇంటర్నేషనల్ కమిషన్ ఆన్ అటామిక్ వెయిట్స్, 1909 లో ఉర్బెయిన్‌కు ప్రాధాన్యత ఇవ్వడం ద్వారా అతను నిర్ణయించిన పేరును అధికారికంగా స్వీకరించడం ద్వారా వివాదాన్ని పరిష్కరించుకుంది. అతను మారిగ్నాక్ కనుగొన్న యిటెర్బియం నుండి లుటీషియం వేరుచేసిన వాస్తవాల అధారంగా అతను నిర్ణయించిన పేరును ఈ మూలకానికి స్వీకరించారు ఉర్బెయిన్ నిర్ణయించిన పేరును గుర్తించిన తరువాత నియో యిటెర్బియం ను యిటెర్బియం గా నిర్ణయించారు. 1950 వరకు కొంతమంది జర్మన్శా రసాయన శాస్త్రవేత్తలు బెల్ష్‌బాచ్ నిర్ణయించిన పేరు "కాసియోపియం" గా పిలిచేవారు. 1949లో 71వ పరమాణు సంఖ్య గల మూలకానికి "లుటీషియం" గా పేరు మార్చారు. దీనికి కారణం వెల్ష్‌బాచ్ 1907 లో కనుగొన్న లుతీషియం నమూనాలు స్వచ్ఛమైనవి. 1907లో ఉర్బైన్ కనుగొన్న లుటీసియం నమూనాలలో దాని ఆనవాళ్ళు మాత్రమే ఉన్నాయి. ఇది తరువాత ఉర్బైన్‌72వ మూలకం కనుగొన్నానని అనుకుంటూ తప్పుదారి పట్టించాడు. దీనికి అతను సెల్టియం అని పేరు పెట్టాడు. వాస్తవానికి ఇది చాలా స్వచ్ఛమైన లుటీష్యం మూలకం. 72 వ మూలకం పై ఉర్బైన్ చేసిన పనిని తరువాత ఖండించడం ద్వారా మూలకం 71 పై వెల్ష్ బాచ్  యొక్క పనిని తిరిగి అంచనా వేయడానికి దారితీసింది. తద్వారా ఈ మూలకం కొంతకాలం జర్మన్ మాట్లాడే దేశాలలో కాసియోపియం గా పేరు మార్చబడింది. ప్రాధాన్యత వాదనకు దూరంగా ఉన్న చార్లెస్ జేమ్స్, చాలా పెద్ద స్థాయిలో పనిచేశాడు. ఆ సమయంలో అత్యధికంగా లుటీషియం సరఫరాను కలిగి ఉన్నాడు. స్వచ్ఛమైన లుటీషియం లోహాన్ని మొట్టమొదట 1953 లో ఉత్పత్తి చేశారు.
లభ్యత, ఉత్పత్తి
thumb| మోనాజైట్ లుటీషియం దాదాపు అన్ని ఇతర అరుదైన-మృత్తికా లోహాలతో కలసి కనుగొనబడింది కానీ ఎప్పటికీ, దీనిని ఇతర మూలకాల నుండి వేరుచేయడం చాలా కష్టం. దీని ప్రధాన వాణిజ్య వనరు అరుదైన మృత్తికా ఫాస్ఫేట్ ఖనిజమైన మోనాజైట్ (Ce,La,...). దీనిలో మూలకం  0.0001% సాంద్రతలను మాత్రమే కలిగి ఉంది, భూ పటలంలో లుటిషియం యొక్క సమృద్ధి  0.5   mg / kg కంటే ఎక్కువ కాదు. లుటిటియం -ఎక్కువగా కలిగి ఉన్న ఖనిజాలు ప్రస్తుతం తెలియవు. చైనా, యునైటెడ్ స్టేట్స్, బ్రెజిల్, ఇండియా, శ్రీలంక, ఆస్ట్రేలియా ప్రధాన మైనింగ్ ప్రాంతాలు. ప్రపంచ ఉత్పత్తి (ఆక్సైడ్ రూపంలో) సంవత్సరానికి 10 టన్నులు. స్వచ్ఛమైన లుటీషియం లోహాన్ని తయారు చేయడం చాలా కష్టం. అరుదైన మృత్తికా లోహాలలో ఇది అరుదైనది, ఖరీదైనది, దీని ధర కిలోగ్రాముకు US $ 10,000 లేదా బంగారం లో నాల్గవ వంతు.
చూర్ణం చేసిన ఖనిజాలను వేడి సాంద్రీకృత సల్ఫ్యూరిక్ ఆమ్లంతో కలపడం వలన  అరుదైన మృత్తికా లోహాలు  నీటిలో కరిగే సల్ఫేట్లను ఉత్పత్తి చేస్తారు. థోరియం హైడ్రాక్సైడ్ వలె ద్రావణం నుండి బయటపడుతుంది. తొలగించబడుతుంది. ఆ తరువాత అరుదైన మృత్తికా లోహాలను వాటి కరగని ఆక్సలేట్‌లుగా మార్చడానికి ద్రావణాన్ని అమ్మోనియం ఆక్సలేట్‌తో కలుపుతారు. ఆక్సలేట్లను ఎనియలింగ్ ద్వారా ఆక్సైడ్లుగా మారుస్తారు. ఆక్సైడ్లు నైట్రిక్ ఆమ్లంలో కరిగిపోతాయి, ఇది ప్రధాన భాగాలలో ఒకటైన సీరియంను మినహాయించింది, దీని ఆక్సైడ్ HNO3 లో కరగదు. లుటీషియంతో సహా అనేక అరుదైన మృతికా లోహాలను స్ఫటికీకరణ ద్వారా అమ్మోనియం నైట్రేట్‌తో ద్విలవణంగా వేరు చేస్తారు. లుటీషియం అయాన్ మార్పిడి ద్వారా వేరు చేయబడుతుంది.
మూలాలు
వర్గం:మూలకాలు
రోమియో (2014 సినిమా)
రోమియో 2014, అక్టోబరు 10న విడుదలైన తెలుగు చలనచిత్రం. గోపి గణేష్ దర్శకత్వం వహించిన ఈ చిత్రంలో సాయిరాం శంకర్, అడోనిక జంటగా నటించగా, సునీల్ కష్యప్ సంగీతం అందించాడు. దర్శకుడిగా గోపి గణేష్ కు ఇది తొలిచిత్రంకాగా, అడోనిక తెలుగులో తొలిసారిగా ఈ చిత్రంలో నటించింది. ఈ చిత్రానికి పూరీ జగన్నాథ్ కథ, మాటలు అందించాడు.
కథ
న్యూయార్క్ లో ఉండే సమంత (అడోనిక)కు ఒంటరిగా ప్రయాణం చేయడమంటే ఇష్టం ఉండడంతో ఇంట్లోవాళ్లను ఒప్పించి యూరప్ పర్యటనకు వెళ్తుంది. యూరప్ పర్యటనలో భాగంగా ఇటలీలోని రోమ్ నగరానికి చేరుకున్నప్పుడు రోమ్ నగరంలో సమంతను కిట్టు (సాయిరాం శంకర్) చూసి వెంటాడుతుంటాడు. ప్లాన్ ప్రకారం సమంతకు దగ్గరై పాస్‌పోర్ట్ ను తన దగ్గరే పెట్టుకుని ఏడిపిస్తుంటాడు. కావాలనే తన పాస్‌పోర్ట్ తీసుకొని ఏడిపిస్తున్నాడని తెలుసుకున్న సమంత, కిట్టూని నిలదీస్తుంది. దాంతో కిట్టు తన ఫ్లాష్‌బ్యాక్‌ను చెపుతాడు. అయితే కిట్టు ఫ్లాష్ బ్యాక్ కు, సమంతకు లింకేమిటి? ఈ చిత్రంలో అతిధి పాత్రలు పోషించిన రవితేజ, ఆలీ, జయసుధ, నాగబాబులకు పాత్రల ఎంటీ? కిట్టు, సమంతల కథ చివరకు ఏమైందనేదే 'రోమియో' సినిమా.
ఇతర లంకెలు
వర్గం:తెలుగు ప్రేమకథ చిత్రాలు వర్గం:తెలుగు కుటుంబకథా చిత్రాలు వర్గం:రవితేజ నటించిన సినిమాలు వర్గం:ఆలీ నటించిన సినిమాలు వర్గం:జయసుధ నటించిన సినిమాలు వర్గం:2014 తెలుగు సినిమాలు
మినుములు
మినుములు (ఆంగ్లం Black gram) నవధాన్యాలలో ఒకటి. ఇవి భారతీయుల ఆహారంలో ముఖ్యమైనది.
గింజల జాతికి చెందిన అపరాలలో మినుములు ముఖ్యమైనవి. వీటికి ఉద్దులు అనే పేరు కూడా ఉంది. కందులతో పాడు విరివిగా వాడుకలో వున్న అపరాలలో ఇది ఒకటి. ఇది అతితక్కువ కాలపు పంట. ఎక్కువగా మెట్ట పైరుగా పండిస్తారు. అన్ని పప్పుధాన్యాలలో కన్నా ఈమినుములు అత్యంత భలవర్థకము. మినుములను యదాతదంగాను వాడుతారు. లేదా పొట్టుతీసి పప్పును ఉపయోగిస్తారు. మినుములను పొట్టుతీసి మినప గుళ్ళుగాను వినియోగిస్తారు.
మినుములతో తయారయ్యే పదార్థాలు
మినుములను పొట్టు తీసి గాని పొట్టుతో బాటు కూడా వంటలలో వాడుతారు. 1. మినప వడలు. 2. మినపట్టు, 3. ఇడ్లీలు, దోసెలలో మినపప్పు వాడకం తప్పని సరి. 4. సున్నుండలు మినప్పప్పు తోనే చేస్తారు. 5. మినప్పప్పును నూనెలో వేయించి దానికి కొంచెంకారం కలిపి తింటే చాల రుచిగా వుంటాయి. వీటిని పాకెట్లలో విరివిగా అమ్ముతున్నారు.
వర్గం:ధాన్యాలు వర్గం:ఫాబేసి వర్గం:ఆహార పంటలు
తెలంగాణలో పట్టణ సముదాయాల జాబితా
తెలంగాణ రాష్ట్రంలో 14 పట్టణ సముదాయాలు ఉన్నాయి. పట్టణ సముదాయం అనగా "పట్టణం, దాని చుట్టుప్రక్కల పెరుగుదల ఉన్న రెండు లేదా అంతకంటే ప్రాంతాలను కలపడం. దాని మొత్తం జనాభా 2001 జనాభా లెక్కల ప్రకారం 20,000 కంటే తక్కువ ఉండకూడదు".
పట్టణ సముదాయం
తెలంగాణ రాష్ట్రంలో 100,000 లేదా అంతకంటే ఎక్కువ జనాభా పట్టణ సముదాయాల జాబితా క్రింద ఇవ్వబడింది. సెన్సస్ ఆఫ్ ఇండియా (2011), తెలంగాణ ప్రభుత్వ ఉత్తర్వులు (జి.ఓ.) ఆధారంగా ఈ గణాంక డేటా రూపొందించబడింది.
మూలాలు: సముదాయాలు - నగరాలు
వెలుపలి లంకెలు
వర్గం:తెలంగాణ వర్గం:జనాభా వర్గం:నగరాలు వర్గం:జాబితాలు వర్గం:తెలంగాణకు సంబంధించిన జాబితాలు
నారాయణఖేడ్ రెవెన్యూ డివిజను
నారాయణఖేడ్ రెవెన్యూ డివిజను, తెలంగాణ రాష్ట్రం, సంగారెడ్డి జిల్లాలోని ఒక పరిపాలనా విభాగం. సంగారెడ్డి జిల్లాలోవున్న నాలుగు రెవెన్యూ డివిజన్లలో ఇది ఒకటి. ఈ డివిజను పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం నారాయణఖేడ్ పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను జహీరాబాదు లోకసభ నియోజకవర్గం లోని నారాయణ్‌ఖేడ్ శాసనసభ నియోజకవర్గం పరిధిలో భాగంగా ఉంది.
వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.
పరిపాలన
నారాయణఖేడ్ డివిజనులోని మండలాలు:
మూలాలు
వర్గం:సంగారెడ్డి జిల్లా వర్గం:సంగారెడ్డి జిల్లా రెవెన్యూ డివిజన్లు
పెసలు
పెసలు నవధాన్యాలలో ఒకటి. ఇవి భారతీయుల ఆహారంలో ముఖ్యమైనవి.
వర్గం:ధాన్యాలు వర్గం:ఫాబేసి వర్గం:ఆహార పంటలు
సత్తిరాజు సీతారామయ్య
సత్తిరాజు సీతారామయ్య ప్రముఖ పాత్రికేయుడు, రచయిత.
విశేషాలు
ఇతడు పశ్చిమ గోదావరి జిల్లా, ఇరగవరం మండలం (నాటి తణుకు తాలూకా) కంతేరు గ్రామంలో సత్తిరాజు రామన్న, సీతమ్మ దంపతులకు 1864, డిసెంబరు 11వ తేదీన జన్మించాడు. ఇతడు ఆరువేల నియోగి. హరితస గోత్రీకుడు. పత్రికల ప్రచురణ ద్వారా దేశానికి ఎంతో సేవ చేయవచ్చని ఇతడు భావించాడు. 1891లో మద్రాసు నుండి ఎ.సి.పార్థసారథి నాయుడు నడిపిన ఆంధ్ర ప్రకాశికలో జర్నలిస్టుగా అడుగుపెట్టాడు. 1893లో దేశోపకారి వారపత్రికను, 1902లో హిందూ సుందరి మాసపత్రికను ప్రారంభించాడు. ఇతడు న్యాయవాద వృత్తిని చేపట్టి బాగా సంపాదిస్తున్న సమయంలో పత్రికలను నడపాలన్న ధ్యేయంతో తన వృత్తిని సైతం వదిలివేశాడు. దేశోపకారి, హిందూసుందరి, లా వర్తమాని పత్రికల సంపాదకునిగా రోజుకు 18 గంటలు పనిచేసేవాడు. ఆ రోజులలో హిందూసుందరి పత్రికకు 800 మంది చందాదారులు ఉండేవారు. ఒక దశాబ్దానికి పైగా తన జీవితాన్ని ఈ పత్రికలు నడపడానికి ధారపోశాడు. ఇతడు ఏలూరు మునిసిపల్ కౌన్సిలర్‌గా, కంతేరు గ్రామ పంచాయితీ ప్రెసిడెంటుగా, తాలూకా బోర్డు మెంబరుగా వివిధ హోదాలలో తన సేవలను అందించాడు. ఇతడు కంతేరు గ్రామపంచాయితీ ప్రెసిడెంటుగా చేసిన సేవలను అప్పటి కలెక్టర్ రూథర్‌ఫర్డు, లోకల్ బోర్డుల రిజిస్ట్రారు గోపాలస్వామి అయ్యంగార్లు గుర్తించి ఆ గ్రామం సందర్శించి దానిని మోడల్ గ్రామపంచాయితీగా తీసుకుని బులెటిన్‌లో ప్రకటించారు. ఇతడు అనేక తాళపత్ర గ్రంథాలను, శాసనాలను, వ్రాతప్రతులను సేకరించి మద్రాసు మ్యూజియంకు ఇచ్చాడు.
రచనలు
రచయితగా ఇతడు అనేక గ్రంథాలను ప్రకటించాడు. వాటిలో ముఖ్యమైనవి:
మరణం
ఇతడు 1945, మార్చి 17వ తేదీ కంతేరులో మరణించాడు.
మూలాలు
వర్గం:1864 జననాలు వర్గం:సంపాదకులు వర్గం:1945 మరణాలు వర్గం:పశ్చిమ గోదావరి జిల్లా రచయితలు వర్గం:పశ్చిమ గోదావరి జిల్లా పాత్రికేయులు వర్గం:పశ్చిమ గోదావరి జిల్లా రాజకీయ నాయకులు
నారీశక్తి పురస్కారాలు
నారీశక్తి పురస్కారం భారత ప్రభుత్వ మహిళా, శిశు అభివృద్ధి మంత్రిత్వ శాఖ ద్వారా వ్యక్తిగతంగా మహిళలకు లేదా మహిళా సాధికారత కోసం కృషి చేసే సంస్థలకు ఇచ్చే వార్షిక పురస్కారం. భారతదేశంలో మహిళలకు అత్యున్నత పౌర గౌరవమిది. ఈ పురస్కారం అంతర్జాతీయ మహిళా దినోత్సవం (మార్చి 8) రోజున న్యూఢిల్లీలోని రాష్ట్రపతి భవన్‌లో భారత రాష్ట్రపతిచే అందజేయబడుతుంది. 1999లో ఈ అవార్డును 'స్త్రీ శక్తి పురస్కారం' పేరుతో స్థాపించారు. 2015లో పేరు మార్చి పునర్వ్యవస్థీకరించారు. ఆరు సంస్థాగత, రెండు వ్యక్తిగత విభాగాలలో అందించబడుతుంది. 200000, 100000 రూపాయల నగదు బహుమతిని కలిగి ఉంటాయి.
thumb|[[2012 ఢిల్లీ సామూహిక అత్యాచార ఉదంతం|2012 ఢిల్లీ గ్యాంగ్ రేప్ బాధితురాలు నిర్భయకు మరణానంతరం, 2012 రాణి లక్ష్మీబాయి స్త్రీ శక్తి పురస్కారాన్ని అప్పటి భారత రాష్ట్రపతి ప్రణబ్ ముఖర్జీ ప్రదానం చేశారు. ]]
కేటగిరీలు
నారీశక్తి పురస్కారం ఆరు సంస్థాగత విభాగాలు, వ్యక్తిగత మహిళలకు రెండు విభాగాలలో ఇవ్వబడుతుంది.
సంస్థాగత విభాగాలు
ఆరు సంస్థాగత విభాగాలకు భారతీయ చరిత్రలో ఒక ప్రముఖమైన మహిళ పేరు పెట్టబడింది.
వ్యక్తిగత విభాగాలు
కుడి|thumb|2014 మార్చి 8న న్యూ ఢిల్లీలోని [[రాష్ట్రపతి భవనం|రాష్ట్రపతి భవన్‌లో భారత మాజీ రాష్ట్రపతి ప్రణబ్ ముఖర్జీ చేతులమీదుగా రాణి లక్ష్మీబాయి స్త్రీ శక్తి పురస్కారం (2013) మానసి ప్రధాన్‌కి పురస్కార ప్రదానం]] thumb|గార్గి గుప్తా, ఇతర నారీ శక్తి పురస్కార గ్రహీతల (2017)తో మంత్రి [[మేనకా గాంధీ]] thumb|అవార్డుల ప్రదానోత్సవం సందర్భంగా గ్రహీతలతో [[నరేంద్ర మోదీ]]
చరిత్ర
ఈ పురస్కారం 1999లో స్త్రీ శక్తి పురస్కారం పేరుతో స్థాపించబడింది. ఇందులో ₹ 100,000 నగదు బహుమతి, ప్రశంసా పత్రం అందించబడుతాయి. స్త్రీ శక్తి పురస్కారం నారీ శక్తి అవార్డు వలె ఆరు విభాగాలలో ఇవ్వబడింది.
2001 గ్రహీతలు
2003 మార్చి 26న ఐదుగురు మహిళలకు 2001 స్త్రీ శక్తి పురస్కారం అందించబడింది:
2002 గ్రహీతలు
2016 నవంబరు 19న 2002 స్త్రీ శక్తి పురస్కార గ్రహీతల పేర్లను ప్రకటించారు.
2003 గ్రహీతలు
2016 నవంబరు 19న 2003 స్త్రీ శక్తి పురస్కార గ్రహీతల పేర్లను ప్రకటించారు.
2004 గ్రహీతలు
2008, మార్చి 8న 2004 స్త్రీ శక్తి పురస్కార గ్రహీతలను ప్రకటించారు.
2005 గ్రహీతలు
2008, మార్చి 8న 2005 స్త్రీ శక్తి పురస్కార గ్రహీతలను ప్రకటించారు.
2006 గ్రహీతలు
2008, మార్చి 8న 2006 స్త్రీ శక్తి పురస్కార గ్రహీతలను ప్రకటించారు.
2007 గ్రహీతలు
2009 ఫిబ్రవరి 28న 2007 స్త్రీ శక్తి పురస్కార గ్రహీతలను ప్రకటించారు:
2008 గ్రహీతలు
2010 మార్చి 8న 2008 స్త్రీ శక్తి పురస్కార గ్రహీతలను ప్రకటించారు.
2009 గ్రహీతలు
2010 మార్చి 8న 2009 స్త్రీ శక్తి పురస్కార గ్రహీతలను ప్రకటించారు.